kk ru kk kk kk kk kk kk kk be kk en kk kk kk kk ky ru kk kk bg kk uk kk kk kk kk kk kk kk kk kk kk kk kk kk kk kk kk en ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk tt kk kk kk kk kk kk kk kk kk kk kk kk ky kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ky kk kk kk kk kk kk kk kk kk tt kk kk kk kk kk kk kk kk ru kk kk en sv fr de hbs_lat fr fr fr sv en kk kk kk kk kk kk kk kk kk kk kk kk kk ru de hbs_cyr kk en kk kk kk kk kk kk kk kk kk kk kk kk kk kk kk kk kk kk kk en kk kk ru uk ky ru en kk es de ru en kk
ҚАЙТАРЫМСЫЗ ГРАНТТЫҢ ҚАЙЫРЫМЫ МОЛ ...
КӘСІПКЕРЛІК САЛАСЫ ҚАРҚЫНДЫ ДАМУДА ...
МЕМЛЕКЕТ БАСШЫСЫ ҚАСЫМ-ЖОМАРТ ТОҚАЕВТЫҢ ...
ӘДІЛЕТТІ ҚАЗАҚСТАН ҚҰРУДЫҢ ЖАРҚЫН КӨРІНІ ...
НЕКЕ БҰЗУ ПРОЦЕСТЕРІНДЕ БАЛАЛАРДЫҢ МҮДДЕЛЕРІ ҚАЛАЙ ҚОРҒАЛАДЫ?
Жұма, 23 Қырқүйек 2022 00:00
Ажырасу – әлеуметтік проблемаға айналып, енді қоғамда қалыпты жағдай ретінде қабылдана бастады. Кез-келген проблеманың ушығуы, шиеленісуі қоғамда оған деген қалыпты көзқарастың тууына әкелетіні сияқты ажырасу да осындай деңгейге жетті.
Ажырасудың алдын-алу. Көп жағдайда дұрыс құрылмаған қарым-қатынас пен отбасының ойрандалуы тікелей өзімізге, жұбайымызға, тағдырымызға байланысты деп кінәлаймыз.
Негізінен ажырасудың алдын-алу – қарым-қатынасты дұрыс құрудан басталады. Отбасын құру оңай шару емес, сондықтан, оған үлкен дайындықпен келу қажет. Психологтардың айтуынша, ажырасудың шектен тыс көбеюі – адамдардың өмірлік серік таңдағанда оның жан-дүниесіне үңілмей, сыртқы факторларға қарап қана бағалап таңдауынан болады. Сонымен бірге, жастардың материалдық қиындық көріп, оған шыдамай жататындықтары да – басты себептердің бірі. Демек, дайындық болуы керек.
Ажырасу кезінде қатты зардап шегетін жақ – балалар. Ата-аналары ажырасқан балалар өмірдегі қиындықтарды екі есе ауыр өткереді. Психологиялық, жүйке ауруларына жиі ұшырайды.
Баланың ата-анасының екеуiмен де, аталарымен, әжелерiмен, аға-iнiлерiмен, апа-сiңлiлерiмен және басқа да туыстарымен араласуға құқығы бар. Ата-аналары некесiнiң бұзылуы, оның жарамсыз деп танылуы немесе ата-аналарының бөлек тұруы баланың құқығына әсер етпеуге тиiс. Ата-аналары бөлек тұрған жағдайда баланың олардың әрқайсысымен араласуға құқығы бар. Сондай-ақ, ата-аналары әртүрлi мемлекеттерде тұрған жағдайда, баланың олармен араласуға құқығы бар.
Неке бұзылған кезде бала көбінесе анасының жанында қалып, сонымен бірге тұрады, ал әкесімен, әдетте, демалыс күндері жолығып тұрады. Ата-аналарының ажырасуы бұдан кейін бөлек тұра бастаған әкесі мен баласының арасындағы қатынастарды тоқтатуға әсер етпеуі тиіс. Бірақ, сот практикасында баланың әкесімен кездесіп тұруына анасының рұқсат бермейтіндігінің, не әкесінің баласын және оны тәрбиелеуге міндетті екендігін ұмытып кететіндігі секілді сансыз мысалдарды кездестіруге болады. Заң – ажырасқан, ата-аналарға, екі жақта баланы тең түрде тәрбиелеуді міндеттейді. Егер, олардың біреуі өз міндетін орындамаса, сот оны орындауға мәжбурлеуге құқылы. Мысалы, сот баланың әкесімен кездесу уақытын және орнын белгілейді немесе анасының талабы бойынша әкенің бала тәрбиесімен айналысуын міндеттейді.
Баланың өз ата-анасының тәрбиесінде болуға, мүдделері мен жан-жақты дамуының қамтамасыз етілуіне, оның адамдық кадір-касиетінің қүрметтелуіне қақысы бар. Бала өз мүддесіне қатысты кез келген отбасылық мәселелерді шешкенде өз ой-пікірін еркін білдіруге құқылы.
Баланың өз құқықтары мен заңды мүдделерiнің қорғалуына құқығы бар. Баланың құқықтары мен заңды мүдделерiн қорғауды ата-аналары немесе баланың басқа да заңды өкілдері, ал Қазақстан Республикасының заңнамалық актілерінде көзделген жағдайларда қорғаншылық немесе қамқоршылық жөніндегі функцияларды жүзеге асыратын орган, прокурор және сот, сондай-ақ ішкі істер органдары және өз құзыреті шегінде өзге де мемлекеттік органдар жүзеге асырады.
Кәмелетке толғанға дейiн Қазақстан Республикасының заңдарына сәйкес әрекетке толық қабiлеттi деп танылған кәмелетке толмаған баланың өз құқықтары мен мiндеттерiн, оның iшiнде қорғалу құқығын өз бетiнше жүзеге асыруға құқығы бар.
Баланың ата-аналар және басқа да заңды өкілдер тарапынан жасалатын қиянаттан қорғалуға құқығы бар.
Баланың құқықтары мен заңды мүдделерi бұзылған кезде, оның iшiнде ата-аналар немесе басқа да заңды өкілдер баланы күтіп-бағу, тәрбиелеу, оған бiлiм беру жөнiндегi мiндеттерiн орындамаған кезде немесе тиiсінше орындамаған кезде не ата-ана (қорғаншылық, қамқоршылық) құқықтарын терiс пайдаланған кезде бала – қорғаншылық немесе қамқоршылық жөніндегі функцияларды жүзеге асыратын органға, ал он төрт жасқа толғанда сотқа өз құқықтарын қорғау үшiн өз бетiнше жүгінуге құқылы.
Баланың өмiрiне немесе денсаулығына қауiп төнгендiгi туралы, оның құқықтары мен заңды мүдделерiнiң бұзылғандығы туралы өздеріне белгiлi болған мемлекеттік органдар мен ұйымдардың лауазымды адамдары және өзге де азаматтар бұл туралы баланың нақты тұратын жерi бойынша қорғаншылық немесе қамқоршылық жөніндегі функцияларды жүзеге асыратын органға хабарлауға мiндеттi. Мұндай мәлiметтер алынған кезде қорғаншылық немесе қамқоршылық жөніндегі функцияларды жүзеге асыратын орган баланың құқықтары мен заңды мүдделерiн қорғау жөнiнде қажеттi шаралар қолдануға мiндеттi.
аудандық жұмыспен қамту және әлеуметтік бағдарламалар бөлімінің басшысы.
Жұма, 23 Қырқүйек 2022 00:00
Президентіміз 1 қыркүйек күнгі халыққа арнаған Жолдауында елімізде әр салада қордаланып қалған мәселелер бар екенін, оларды шешу үшін нақты қадамдар жасау керектігін тілге тиек етті. Атап айтар болсақ, шикізатқа тәуелділік, еңбек өнімділігінің төмендігі, отбасы жағдайындағы зорлық-зомбылық, ең төменгі жалақыны көтеру, ауылшаруашылығы саласындағы субсидияны беру жолдары, бизнесті дамытуға жағдай жасау, медицина саласын қаржыландыру және сол сияқты көптеген мәселелер бар. Сондай-ақ, ұлттық қордағы табысымыз халық игілігі жолында жұмсалу керегін айта келе, ел экономикасын көтерудің маңыздылығын, экономикамыз көтерілсе халықтың әл-ауқаты да жақсаратынын нақты жеткізді. Мемлекет басшысының Жолдауына бүкіл ел болып қолдау білдіріп, Жолдауда аталған нақты қадамдарды жасауға бірігіп атсалыссақ, еліміздің дамуына серпін беріп, өркениетті ел болу жолында үлкен істер атқарған болар едік.
Қазығұрт аудандық Қоғамдық кеңесі Президентіміз Қ.Ж.Тоқаевтың жүргізіп отырған саясатына келіскен түрде, барша Жолдауларында аталған бағыттар бойынша тұрақты түрде жұмыс атқарып келеді. Атап айтқанда, жылдық жоспар құрып, сол жоспарға сай, ай сайын аудан әкімдігі бөлімдерінің және мекеме басшыларының есептерін тыңдап, жұмыс барысымен танысып, талқылап-талдап, өз ұсыныстарын айтып, біраз мәселелерді шешіп жүр. Елімізде қауіпті дертке айналған сыбайлас жемқорлық бойынша Қоғамдық кеңесте арнайы сыбайлас жемқорлыққа қарсы тұрақты комиссия құрылып, осы бағыт бойынша комиссия төрағасы Сманов Апбазбек бастап, мүшелері Каюпов Гаухарбек, Серікбаев Берік, Махсутов Біржан сынды азаматтар әр ауыл округінде, әр мекемелерде жиындар өткізіп, сыбайластыққа қарсы үгіт жүргізіп, үлкен істер жасап жатыр. Абуов Бекболат, Ысмайылова Бағила, Айтубай Райымбай, Сабитов Жавлон, Айбек Молдасапаров және кеңестің басқа мүшелері де қарап отырмай, аудандағы шешілмей жатқан мәселелерге араласып, әлеуметтік желіде де белсенділік танытып, қоғам арасында жақсы жұмыстар атқарып жүр.
ӘДІЛЕТТІ ҚАЗАҚСТАН ҚҰРУДЫҢ ЖАРҚЫН КӨРІНІСІ
Еліміздің болашағы жастар екендігі баршамызға мәлім. Сондықтан жастарға жан-жақты қолдау көрсету – мемлекетіміздің басты міндеттерінің бірі. «Еңбекпен қамтитын түрлі шаралар арқылы келесі жылы 100 мың жасқа жұмыс беруіміз керек. Жастардың кәсіпкерлік бастамаларына қолдау көрсетіле бермек. Оларға жеңілдетілген тәртіппен жылдық өсімі 2,5 пайыз болатын шағын несие беріледі» деді Мемлекет басшысы.
Президент өз Жолдауында бірқатар мәселе көтеріп, үкіметке түрлі тапсырма берді. Әсіресе, «Ел болашағына арналған стратегиялық инвестиция» деген үшінші бағдарында Қазақстан халқының табысын арттыруға, әлеуметтік жағдайын жақсартуға арналған бірқатар игілік атап көрсетілді. Оларды атап айтатын болсақ, біріншіден, ең төменгі жалақы деңгейі 60 мың теңгеден 70 мың теңгеге дейін көтеріледі. Екіншіден, әлеуметтің талап-тілегін ескере отырып, әйелдердің зейнетке шығу жасы 2028-жылға дейін 61 жас деңгейінде қалдырылды. Үшіншіден, 2023-жылғы 1-қаңтардан бастап бала күтімі үшін берілетін төлемақы мерзімі сәби бір жарым жасқа толғанға дейін ұзартылады.
Сонымен бірге, Жолдаудан ұлттық қор табысының 50 пайызы балалардың арнаулы жинақтаушы есепшотына жиналатынын, қаңтар оқиғасына қатысушыларға рақымшылық жарияланатынын, шетелден әкелінген көліктер 200-250 мың теңгеге заңдастырылатынын, биыл кезектен тыс Президент сайлауы өтетіндігін, Президент өкілеттігінің мерзімі 7 жыл болатынын, алайда қайта сайлануға тыйым салынатындығын білдік. Ең бастысы – бұлардың барлығын да қазақстандықтар жаңғырудың жаңа белесі ретінде қабылдады. Бұл Жолдау «Жаңа, Әділетті Қазақстан» жасақтауға жасалған нық қадам болды.
Адам баласы өнім өндіруі үшін оған ең алдымен жер керек. Жері жоқ адам ешқандай бизнеспен, кәсіпкерлікпен айналыса алмайды. «Біз Ата заңымызда жер мен табиғи ресурстар халықтың меншігі деген басты қағидатты бекіттік. Бұл – құр сөз емес. Бұл – барлық реформаның арқауы» деді Мемлекет басшысы. Ұлттық байлықты тең бөлу және баршаға бірдей мүмкіндік беру – реформаның басты мақсаты екенін айтып өтті. Мұның өзі Жаңа, Әділетті Қазақстан құрудың жарқын көрінісі деп ойлаймыз.
Қазақ тілі мен әдебиеті мамандығы бойынша педагогика ғылымдарының магистрі.
КИЕЛІ КЕҢЕСТЕН – НӘТИЖЕЛІ ІСКЕ!
Жұма, 16 Қырқүйек 2022 00:00
Аса маңызды саяси оқиғаларға толы болған үстіміздегі жылда ауданымызда болып жатқан ауқымды экономикалық және әлеуметтік жағдайлардағы оң өзгерістерге «Ардагерлер кеңесінің» де қосар үлесі елеулі екені белгілі.
Аудандық ардагерлер кеңесі өзінің жұмыс жоспарына сәйкес белгіленген іс-шараларды жүзеге асыруды, тыңғылықты жұмыстар атқаруды жіті басшылыққа алып отыруды дәстүрге айналдырған.
Елімізде болып жатқан әрбір оң шараларды көпшілік арасында насихаттау, оның жүзеге асуына қолдау көрсету мақсатында жұмыстарды белсене атқарып келеді.
Әсіресе ардагерлеріміз өздерінің өмірдегі бай тәжрибесін, білімдері мен біліктіліктерін жеткіншек ұрпаққа үйретуді басты мақсатымыз, – деп біледі.
Сондай-ақ, олар жасөспірімдер мен жастар тәжрибесінде жіберілген олқылықтардың себептерін айтып, өздерінің ой-пікірлерін ортаға салып, ортақ пікірге тоқталып отырады.
Әрбір бастауыш ұйымдар мен елді мекендердегі жүргізіліп жатқан жұмыстардың нәтижелерін, ықпалдарын саралау мақсатында әр жылда арнайы кесте жасалып кеңес мүшелері толық танысып, соңынан талқыланып, қорытындысы шығарылып отырылады.
Үстіміздегі жылдың қыркүйек айының 09-16 күндердегі мерзімде аудандық ардагерлер кеңесі төрағасы А.Омаровтың шешімімен құрамында төрағаның өзі, төраға орынбасары М.Намешов, аудандық «Әкелер мектебінің» төрағасы Ж.Құрбанов қамтылған арнайы топ құрылып, аудан көлеміндегі 13 ауыл округі әкімшілігіндегі ұйымдарда болып ауыл тұрғындарымен бірге ардагерлер, зиялы қауым өкілдерімен дәстүрлі кездесулер өткізді.
Кездесулерде «Ұлттық құндылықтарымызды, салт-дәстүрлеріміз бен әдет-ғұрыптарымызды жастарымыздың бойына сіңіру» тақырыбында әңгімелер жүргізіліп, пікір алысулар болды.
Әсіресе Қ.Әбдәлиев, С.Рақымов, Шанақ, Қызылқия, Жігерген ауыл округтерінде өткен бас қосуларға арнайы шақырылған «Әжелер алқасы», «Әкелер мектебі» сияқты қоғамдық ұйымдардың қатысуымен өткен кездесулердің маңызы мен мәні жоғары болды.
Аталған қоғамдық ұйымдардың тәрбие саласына қажеттілігі, олардың білім мекемелері мен ата-аналар арасында атқаратын міндеттері туралы тиімді пікірлері ортаға салынып, осы ұйым жұмыстарын одан әрі жандандыруды ескертті.
Сонымен бірге барлық бас қосулардағы ел бірлігі, өзара ынтымақ, үлкенді сыйлау, қарияларды құрметтеу, еліміздің көркейуіне, өркендеуіне үлес қосқан аталарымыз бен әжелерімізге қамқорлық көрсету туралы мәселелерге ерекше көңіл бөлініп отырылды.
Кездесулерде бар саналы ғұмырын еселі еңбекке, халқымыздың әл-ауқатының артуына арнап, өткен өмір жолымен бүгінгі ұрпаққа үлгі-өнеге болған Т.Абдуллаев, Б.Жүнісов, А.Жұманов, С.Әбдіматов, Т.Ағабеков т.б. қазыналы қарттарымыздың айтқан ақыл-кеңестері, құнды пікірлері кімге болса да өмірлік сабақ болары сөзсіз.
Қорыта айтқанда жас буын өкілдері халықтың игі дәстүрінен тәлім алып, елжандылық пен патриоттық қасиеттерді бойларына сіңіріп өсуі үшін аудандық ардагерлер кеңесінің осы дәстүрге айналған бастамасының санамызды жаңғыртып, ұлттық болмысымызды сақтауға ықпалы зор екенін үнемі жадымызда сақтайық!
аудандық «Әкелер мектебінің» төрағасы.
БОЛАШАҒЫМЫЗДЫҢ БАҒДАРЫ ЖОЛДАУДА КӨРСЕТІЛДІ
Жұма, 16 Қырқүйек 2022 00:00
Елімізде биыл жалпыұлттық Референдум өтіп, Ата Заңымызға толықтырулар мен өзгерістер енгізілді. Бұл жаңа кезеңге аяқ басуымызға, Жаңа, Әділетті қоғам құруымызға аса маңызды қадам болды. Еліміздегі саяси жаңғырудың енді экономикалық өзгерістерге ұласуына байланысты мемлекет басшысы Қасым-Жомарт Кемелұлы Тоқаев Қазақстан халқына «Әділетті мемлекет. Біртұтас ұлт. Берекелі қоғам» атты Жолдауын арнады. Онда халықтың әл-ауқатын арттырудағы жаңа экономикалық бағдарымыздың басты басымдықтарына арнайы тоқталып өтті.
Жолдауда Қазақстанда шағын және орта бизнесті қаржыландыру үшін 42,0 миллиард долларға жуық қаражат жетпейтіндігін, соған қарамастан банктерде трилиондаған теңге қаражат іс жүзінде экономикаға еш пайдасын тигізбей босқа жатқанын атап өтті. Бұл бойынша Ұлттық банк қаржы нарығын реттеу және дамыту агенттігі, Үкімет бірлесіп нақты секторды тұрақты әрі қолжетімді несиемен қамтамасыз ететін нақты шешімдер қабылдауы тиіс екендігін айтты.
Ұлттық қордың қаражатын тиімсіз жұмсамай, аса қажет инфрақұрылымды дамытуға және еліміз үшін маңызы зор жобаларды қаржыландыруға жұмсау қажеттігін айтып, «Бюджет үдерістерін барынша жеңілдету қажет. Мемлекеттік органдардың игерілмеген қаражатын келесі жылға қалдыруына мүмкіндік беру керек. Сол арқылы олар ақшаны бюджетке қайтарудың тиімсіз тәртібінен құтылады. Сонымен бірге бюджетке қатысты тәуекелдерді басқару жүйесін іске қосу керек. Бұл жүйе квазимемлекеттік секторды да қамтуға тиіс» деді.
Несие ресурстарының тапшылығы отандық бизнеске үлкен проблема болып отырғандығы, бюджет саясатына реформа жасалатыны, салық жүйесін жетілдіріп, «Мемлекеттік сатып алу туралы» жаңа заң қабылдануы тиіс екендігін өз Жолдауында атап өтті. Сол сияқты ең төменгі жалақы деңгейін 60 мың теңгеден 70 мың теңгеге көтеру арқылы 1,8 миллион азаматтың табысы артатынын айтты.
Жалпы айтқанда мемлекет басшысы өз Жолдауында жаңа экономикалық саясат, нақты секторды дамыту, ел болашағына арналған стратегиялық инвестиция және мемлекеттік басқару ісін қайта жаңғырту бойынша бағдарламаларын айтып өтті. Ендігі жерде оны жүзеге асыруға қазақстандықтар да өз үлестерін қоса отырып, Жаңа Қазақстанымызды өркениетті ел етеміз.
Қарабау ауылы округі әкімінің орынбасары.
ЖАҢА БАСТАМАҒА ТОЛЫ ҚҰЖАТ
Жұма, 16 Қырқүйек 2022 00:00
Мемлекет басшысы Қ.Тоқаевтың Қазақстан халқына арнаған «Әділетті мемлекет. Біртұтас ұлт. Берекелі қоғам» атты Жолдауының мән-маңызы айрықша. Қазақстан халқы біртұтас, бір мемлекетті құрап отыр. Бір отбасының балалары бірдей тұрмыс кешуі керек. Сондықтан да, ел Президенті: «ұлттық байлықты тең бөлу және баршаға бірдей мүмкіндік беру – реформаның басты мақсаты» деп өте орынды айтты. Мұның өзі Мемлекет басшысының халыққа жақындығының, ел қамын ойлауының, көрегендігінің айқын көрінісі болса керек.
Әсіресе, Жолдауда нәзік жандылардың бірқатар мәселесінің шешімін тауып жатқаны бізді ерекше қуантты. Біріншіден, бала күтіміне берілетін төлемақы мерзімінің ұзартылуы – соны жаңалық болды. «Біз 2023-жылғы 1-қаңтардан бастап бала күтімі үшін төлемақы төлеу мерзімін сәби бір жарым жасқа толғанға дейін ұзартамыз. Балалардың ең маңызды шағында – сәби кезінде ата-аналары жанында көбірек болады» деді Мемлекет басшысы.
Соңғы уақытта елімізде зейнетке шығу жасы жиі талқыланып жүрген болатын. Тіпті сенатор Дана Нұржігіт Үкіметтен әйелдердің зейнет жасын 58 деп белгілеуді сұраған еді. Бұл мәселеге де ел Президенті нүкте қойды. Ол өз Жолдауында: «әлеуметтің талап-тілегін ескере отырып, әйелдердің зейнет жасын 2028-жылға дейін 61 жас деңгейінде қалдырамыз» деп бекітіп шегеледі.
Тағы бір мәселе, «Балаларға арналған ұлттық қор» бағдарламасын іске қосу. Бұл да қалың көпшіліктің көкейінде жүрген мәселелердің бірі болатын. Бәріміз де ұрпақ өсіріп отырмыз. 2024-жылдан бастап балаларымызға арнайы есепшот ашылып, олардың жарқын болашағы үшін мемлекеттің инвестициялық табысынан қаражат түсіп отырады. Тамаша жаңалық, керемет бастама.
Жолдауда көтерілген мәселелердің барлығы да қазақстандықтардың табысын арттыруға, әлеуметтік жағдайын жақсартуға, халықтың өмір сүруін жеңілдетуге қолайлы орта құруға, шағын және орта кәсіпкерлікті одан әрі дамытуға бағытталғаны халықтың ойынан, тілегінен шығып отыр. Содан да барша отандастарымызды елдің ертеңіне алаңдаған Президент Қ.Тоқаевтың жаңа бастамаларына қолдау білдіріп, жүктеген тапсырмалары мен міндеттеріне жауапкершілікпен қарап және олардың орындалуына бірлесе атсалысуға шақырамын. Жаңа, Әділетті Қазақстанға нық қадаммен аяқ басайық.
Қазығұрт аудандық қоғамдық кеңесінің мүшесі.
БҰЛ ЖОЛДАУ – ЖАҢА БАСТАМАЛАРДЫҢ БАСТАУЫ!
Жұма, 16 Қырқүйек 2022 00:00
Президентіміз Қасым-Жомарт Тоқаевтың кезекті жолдауы ел дамуының жаңа кезеңін айқындайтын стратегиялық жоспары болып табылады.
Қасым Жомарт Кемелұлы Жолдауда адами капитал сапасына, оның ішінде денсаулық сақтау, білім беру, халықты әлеуметтік қамсыздандыру ерекше тоқталды.
Нобель сыйлығының лауреаты, экономист Гарри Беккердің адами капиталды бір пайызға ғана арттыру, ішкі жалпы өнімнің жан басына шаққандағы өсімін 3 пайызға дейін арттырады деген тұжырымына сүйенсек, бүгінгі таңда ең тиімді инвестиция адами капиталға салынған инвестиция екені анық.
Ұлттық қордың жыл сайынғы инвестициялық табысының 50 пайызын балалардың арнаулы жинақтаушы есепшотына аудару бастамасының көтерілгені халықты қуантса, бұл өсіп келе жатқан іні-қарындастарымыздың, 18 жасқа толғаннан кейінгі өміріне үлкен септігін тигізері анық. Бұл ұлттық қордың ең баста ашылудағы мақсатының орындалып жатқандығының айқын көрінісі.
Президент адами капиталды дамытудың жан жақты факторларын негіздеді. Олар:
- ерікті медициналық сақтандыру жүйесін енгізу;
- Медициналық емдеу мекемелер санын арттыру;
- Резидентураға бөлінетін грант санын 70 пайызға көбейту;
- Балабақша мәселесін шешу;
- Мектептер санын көбейту;
- Білім алуға жылдық өсімі 2-3 пайыз болатын жеңілдетілген несие;
- Студенттердің жекелеген, әлеуметтік тұрғыдан аз қамтылған санаттары үшін пәтер жалдауға кететін шығынын субсидиялау;
- Бірыңғай жинақтаушы зейнетақы қорының тиімді инвестициялық стратегиясын әзірлеу;
- 2023-жылдан бастап, Отбасының цифрлық картасы және Әлеуметтік әмиян сияқты тәсілдерді енгізу және т.б.
Жолдаудағы тапсырмалар орындалса, елдегі күрмеуі шешілмей, халық көкейінде жүрген оң өзгерістер болатыны хақ. Мемлекет біздерге бар мүмкіндіктерді ашуда. Ал оны дұрыс пайдалану және тиімді ету әр азаматтың өзіне байланысты екенін де ұмытпау керек.
ҚОС АНАМ – ҚОС ШЕЖІРЕМ
Жұма, 16 Қырқүйек 2022 00:00
Мен сенің қанықпын ғой көз жасыңа,
Өзім кепіл тот басып, тозбасыма.
Жазсам егер екі жыр-бірі саған
«Ана» деп жаздым ылғи сөз басына, – деп ақиық ақын М.Мақатаев жырлағандай ана - Құдайдан кейінгі құдірет иесі. Дүйім дүниенің тұтқасын ұстап, күн нұрынан артық жылы шуақ шашпаса, кем түспесі анық. Жанарымен жалғанға жылу беріп, пенде атаулының барлығына жүрегіндегі жұмсақтықты арнап, аялы алақанына салып, бала аяғын жерге тигізбей жүрген де – ана емес пе?! Баласы үшін батпақты да басып, тауды да бағындырып, асудың бәрін де асатын – ана! Өзі жемесе де баласының алдына барын қойып, көңілі тоқ болса болды деп, жаңбырлы күні панасы, желді күні қорғаны, боранды күні шатыры болатын да – ана. Өзін ойламаса да өзегін жарып шыққан баласын өзгеден артық көретін, күндіз күлкіден, түнде ұйқыдан құр қалып бауыр еті баласын уайымдайтын, тыныштығын кірпік ілмей күзететін, тоғыз ай құрсағында, қаз басқанша құшағында, өмір бойы жүрегінде алып жүре алатын жалғыз жан – әрине, ана. Міне, ана құдіретінің қаншалықты күшті екені жай сөзбен ғана жеткізген түріміз. Егер, тарқатып айтар болсақ, әр сәт сайын ана алдындағы қарызымызды еске алып, жалғанда жер басып жүруге қысылып, қымтылар едік...
Ана сөзінің өзінде қаншама тұнып тұрған терең көл, сарқырап ағып жатқан қиырсыз өзен, қалың ағашты ну орман жатыр десеңші?! Тілге жеңіл, жүрекке жылы тиіп, көңіліңді босатып жіберетіні де бар. Ана – адам баласына берген Алланың асыл пендесі. Жеті әлемнің жылылығын, төрткүл дүние төрт бұрышының кеңдігін бір ғана жұдырықтай жүрегіне сыйғыза білген Ана атаулы ардықты жанға басымыз жерге тигенше иілсек те аздық етер. В.Гюгоның сөзімен айтар болсақ: «Нәзіктік атаулының жиынтығы – ананың алақаны, сондықтан да ол – сәби үшін ең жылы ұя». Бір ғана жүрегі мен алақаны арқылы бүкіл адам баласына бақ сыйлайтын аналар – біз үшін Алладан кейінгі барлық кеңдіктің, барлық көркемділіктің иесі.
Менің аяулы анам Асанқызы Бүбірайхан Өмешова тірі болғанда биыл 105-ке толар еді. Бақилық болғанына да биыл 36 жыл болды. Күн өткен сайын ана құшағының қандай саялы екендігін, толғанып еске аламын. Кез-келген бала анасын әлемдегі ең жақсы адам деп, маған өмір сыйлаған жан деп бағалап жатса қане? Ананың құшағы ыстық.
Менің анам мейірімге толы жүрегі бір әулетті ұйыған айрандай етіп ұстап, елге үлгі ұрпаққа өнеге болды. Олай дейтінім: анам Райхан мен Шекер жеңешем өте тату тұрды. Апалы-сіңлідей сырлас, етене жақын, бір-біріне арқа сүйеген жанары жаздай, бірін-бірі іздеп тұратын еді. Апам мақталықта бригадир болып жұмыс істейді. Күндіз-түні атқа мініп жүріп, мақталықты аралап жұмыстың барысын бақылайды. Ал, Шекер жеңешем колхозда трактор айдайды. Егіс алқабында трактор айдап, түстік асқа да келмейді екен. Өйткені, түстік асты апам атпен келіп үйде жасап, егістіктің басына алып барып береді екен. Термоспен шай, айран, нан тағы басқа. Содан соң екеуі шүйіркелесіп отырып ішеді екен. Осылайша күнде қайталанады. Абысындардың мұндай сыйластығына сол кездегі ауылдастары, ағайын-туғандары дән риза болған деседі. Кейде әңгіме арасында апам айтып отырушы еді.
Бірде Шекер жеңешем қатты ауырып қалады. Ешқандай ем қонбай ақыры төсек тартып жатып қалады. Науқасы үдеп, күнен-күнге азып, жүдеп әлсіз халге түседі. Сөйлей алмай қалады. Жеңешемнің көзін ашып-жұмуының өзі бір дүние болған. Ауыруы меңдеп жазылуы мұзға айналған. Ешқандай дәрігер сырқаттың емін таба алмайды.
Бақ көкем Өзбекстаннан 1939-жылы әскерге шақырылып, әрі қарай соғысқа аттанған. Соғысты аяқтап елге оралады.
Осы жылдары апам мен жеңешем бір үйде тұрған ғой, апамның қасында Ұшан көкем, Шекер жеңешемнің қолында Райымбек көкем болған. Ұшан көкем өзі жүреді, ал Райымбек көкем жолға енді енді апыл-тапыл қадам басқан. Сол кезде апам айналайын жарықтық баласын жетектеп, Райымбек көкемді арқасына байлап алып, үй тірлігін жасайды екен. Үйдегі бар жұмысты жайқастырып, Шекер жеңешеме қарап «Сен ертең-ақ, жазылып кетесің, әлі екуміз бірге талай жақсы күндерді көреміз. Бір Алладан үмітті үзбейік, айдың жартысы жарық, жартысы қараңғы деген, жарқын болашақ, жарқын күндер әлі алда, мына қарасақ балаларды жетілдіру керек», -деп үміт беріп отырады екен. Ертең-ақ дым болмағандай осылардың қызығын бөленіп, келін алып, қыз ұзатамыз деп арман қылып айтып отырады екен. Ал, Шекер жеңешемде сол кезде ешқандай жазыламын деген үміт ұшқыны болмаған секілді. Жеңешем сөйлей алмайды, іштей қатты қапа болып, Райымбек баласын ойлап, соны апама дайындай береді екен. Күнделікті қайталанған жұмыс адамды мезі етеді ғой. Бірақ, апам бар жан-тәнімен жеңешемнің жазылғанын Алладан тізерлеп отырып тілейді екен, әрі сенеді екен. Бір күні таңертең жұмысқа кетейін деп жиналып жатса, шарбақтың етек жағынан Ботбай бабамның кемпірі сиыр айдап бара жатқан екен. Бір кемпір шығып: «Әй, Айткүл! Ана Райханға айтпайсыңдарма? Шекердің ауырғанына алты айға жуықтады. Құры сүлдесі қапты ғой. Докторлар жұқпалы ауру депті. Ешкім үйіне бармасын, малды да ол үйдің жанынан айдамаңдар деп жатыр. Шекердің ауруы жұқпалы әрі қауіпті дейді. Ана балалардан обал ғой, Райханға айтсаңдаршы», – деп сампылдай, айқайлай айтқан екен. Бұл сөзді төсекте жатқан Шекер жеңешемде естіген. Сонда ауырып жатқан адамға қандай ауыр тиеді. Онсыз да өмір мен өлімнің ортасында жатқан жеңешеме бұл сөз ауыр тиіп, аһ ұрып, өкініштен өзегі өртенердей сұлқ түскен екен. Ал, апам болса Шекер жеңешеме: «Олар не біледі Шекержан-ау, мен сені ешқашан тастап кетпеймін. Мен күнде дұға жасап Алладан медет сұрап жатырмын. Сен жазыласың, күннен-күнге көзіңе нұр пайда болып жатыр. Мен ғой сені күнде көріп жүрген. Айналайын, жарығым бұл дертке тек сенім керек. Екеуміз бірге жүруді жазсын. Егіз туған бауырларда біздей сыйласа алмайды. Мен сені жанымдай жақсы көремін. Қай ойың айтады, сені осы халде тастап кетеді деп. Сені тастап ешқайда кетпеймін. Мына екі бала өсіп екеумізді таққа отырғызады. Мен сенемін, әлі осылармен мақтанып, көңіліміз шат болады», – деген екен. Ия, сол сенім ақталып, Шекер жеңешем күнен күнге бері қарапты. Ағасы қарындасының көңілін сұрап келсе Ташкенен қара мейіз бен қатты кепкен өрік әкеледі екен. Соны бұлақтың суына әбден жуып сосын бір кесеге салып, жібітіп қойып суын ішкізеді. Ал, бір мейізді сығып сөлін жегізеді, жібіген өрікті сорғызады. Күніне қолы қалт етсе ішкізе береді екен. Әсіресе, жеңешемді түнде құшақтап жатады екен. Жеңешем алғашында зорға-зорға жұтынған, кейін әжептеуір ұрттайтын болған. Сәл-сәл молайта бастайды, алты ай төсек тартып жатқан жеңешем әлденіп, күш жия бастайды. Апам күнде бұлақтан су әкеліп, екі шелекпен үйге қойып қояды екен. Судың бетін нан тақтаймен жауып қойса, бір күні жеңешем кеудесін сәл көтеріп, шелектегі суды ішкен ғой. Міне, сол сәттен бастап жеңешемде жаңа өмірге келгендей қуат бітіп, күнен-күнге сауыға бастаған. Кейіннен «Өрік, мейіз, бұлақтың суы, әуелі Алла, кейіннен Райханның дұғасы мені қадағалап қарағаны қайта өмірге алып келді», – деп еске алып отыратын жеңешем. Арасында атты ерттеп мініп мақталық алқапқа бірнеше рет барып жұмысты да қатар алып жүрген.
«Адам да, мал да жүрмей қойған үйде бір сырқат жанмен екі кішкентай баланы қарап тіршілік етеді. Әсіресе, жанына бататыны бір адам аяқ баспай қойғаны деп еске алушы еді», – анам жарықтық.
Сырттағы тіршілігін бітіріп үйге кірсе жеңешем бірдеңе айтқысы келетіндей кейіп танытады екен. Сонда апам еңкейіп кеп құлағына сыбырлайды екен. «Шекер, сен күнен-күнге жазылып келе жатырсың. Көрмегендер айта береді. Шешейдің айтқанына ренжіме. Доқтырлар солай деп айтқан шығар. Маған айтқан жоқ. Қазір бәрі жазылады. Мына бұлақтың суы мың бір дертке дауа дейді. Осы сөзге жігерленіп күш жина жаным. Өзің күрес, ауруға берілме! Әлі-ақ ұмытып кетесің. Мына екі баланы өсіріп, үйлендіріп, немерелерімізді ертіп бірде менің төркініме, бірде сенің төркініңіе барып, той жиындарға бірге барып өмір сүреміз. Алла бізді қолдап, көп-көп тәтті-тәтті немерелер береді, шырағым» дейді екен. Содан жұмыспен қатар үйге көп алаңдайды. Екі бала жас, төсек тартып жатқан ауру бар. Сонда жеңешемді күнде ары-бері аударып, сылап, сипап денесін жылы сумен ылғал шүберекпен сүртіп, дайындап қойған мейіздің суын береді екен. Дірман жоқ. Сол кездері Шекер жеңешем іштей қайталайтын сөзі «О Алла мынадай кең, адал жүректі жан бар екен-ау, әлемде. Еткен мейірімді. Мені осындай мүшкіл халде жатсам да тастап кетпей, балама да қарап, қамқор болып жүрген жанға қалай ризалығымды білдіремін. Тірі болып жүрсем, осыдан жазылып аяққа тұрып кетсем, әуелі Алла, екінші осы әйелге өмір бойы құлшылық қылып өтер едім». Әттең... Егер жазылсам ғой, не деген мейірім. Мұндай адал қызметті бірге туған апал-сіңлілер де бір-біріне көрсете алмайды сірә... Қайран дүние-ай, деп іштей күрсінеді екен.
Уақыт өтіп, сырқатынан жазыла бастайды. Апам енді сол бұлақтың суынан шай қайнатып беруге көшеді. Бір күні жұмыстан арада 2-3 сағат өткен уақытта үйге келсе, жеңешем шелектегі суға жақындап, шелектің жиегін тартқанда шелек аударылып, су үстіне құйылып кетеді. Бір ұрттам су жұтқыншағын кеңейтіп, үсті малмандай су болады. Сол сәттен бастап жеңешемде үлкен өзгерістер бола бастайды. Міне, ғажап көрініс. Сол бір үлкен жұтым судан кейін денесі де ширап әлденген ғой. Айналайын, менің алтын жүректі анашым, Шекер жеңешемді осылай өмірге қайта әкелген ғой.
Сол кездері үміт пен арман болған ойлар кейін орындалды. Екі анам менің қос шешем өте тату болып сыйластықта өмір сүрді. Бізге сол кісілердің бір-бірін құрметтегені үлгі болды. Қазақта сөз бар ғой бір нанды бөліп жеген деген. Сондай дүниені осы апалар көрсетті. Мен бала кезімде жеңешем орыс пешке дөңгелек нан жабатын. Мектеп интернатта аспазшы болып істеді. Сол үлкен дөңгелек нанды (2-3 күнде жабатын) бөліп жартысын біздің үйге береді. Онда біз апам мен Әбдіраш үшеуміз тұратынбыз. Қайран апаларым-ай, ынтымақты тұрып ұл-қыздарын бауырмалдыққа үйреткен. Ұшан көкем мектеп директоры болып жүргенде үйге 2-3 аптада бір келгенде апам мен жеңешем біздің үйде шай ішіп, жеңешем кетуге ыңғайланып жатты. Көкем қалтасынан 10 сомдықтан екеуін алып, екеуіне берді. Осы сәт менің санамда жатталып қалыпты. Сол кездегі қандай тәрбиенің мықтылығы десеңізші?! Әйтпесе, сол кезде зейнетақысы 12 сом болатын. Екеуін бірдей етіп беріп қуантып кеткенінің өзі үлкен мейірімге жатпайды ма?Үйде үнемі Райымбек, Дайырбек, Сейілбек туған ағаларың деп отырушы еді. Қайрат пен Сәлімді туған інілерің деуші еді.
Қайран анам, өмір өзен дегендей, уақыт зымырап өтуде. Сіз жайлы, сіздер жайлы қанша естелік жазсам да, мына ақ парақ беттері жетпес. Бар ғұмырын абысынды-келін тату өткеріп, сыйластығын көрсетіп, әулетіміздің анасы, үлгісі, айнасы бола білді. Ұшан көкем соңынан ерген бауырларына білім әперіп, әрдайым хабарларын алып, қадағалап отыратын. Ұшан көкем Райымбек бауырының болашағынан көп үміт күтетін, әрдайым елдің азаматы болып, қызмет ету керектігін құлағына құйып отыратын. 1986 жылы ауыр дерттен ауырып, дүниеден озып кете барды. Сол ауырған кезде Шекер жеңешем бір ай біздің үйде апамның жанында болды. Күндіз-түні жанында демеу болды. Кейін қайтыс болды. Сонда, Ұшан көкемнің қайтыс болғанына бір жарым жыл ғана болған. Немерелері жас, Шекер жаңешем қырқы өткенше үйде бас-көз болды. Апамды мәңгілік үйіне апарып, жерлеп келген соң кешке Райымбек көкем Шекер жеңешемнен сұрады. «Апа, Райхан жеңешемнің қай жиынын көтерейк, балаларға не жәрдем етейік», – деп сұрады. Сонда жеңешем: «Неге шамаң жетеді, соның бәрін жаса, мен саған қой демеймін. Сені де, мені де ел қатарына қосып, ақ сүтін, маңдай терін аямай бақты. Екемізге өмір берген әуелі Алла, кейін Райхан жеңешең, тапқан ана емес, баққан ана деген, саған, ана Балхиға да ақ сүтін беріп, өсірді. Қолыңнан келгеніңнің бәрін жаса»,– деді егіле.
Міне, менің қос анамның, қос шешемнің, қос шежіремнің татулығы осындай көпке үлгі болды.
Анамның қасиеті жоғары, парасат пайымы биік, жүректері мейірімге толы жан еді.
Қазығұрт аудандық әжелер алқасының мүшесі.
ЖЫЛЫ СӨЗІ ЖҮРЕККЕ ЕМ
Жұма, 16 Қырқүйек 2022 00:00
Аудандык ардагерлер кеңесі жанынан кұрылған әжелер алқасының жұмыс істеп жатканына биыл тоғыз жыл болды. Осы жылдар арасында біршама жұмыстар атқарылып, ұмыт болған салт-дәстурді қайта жаңғырту жолында әжелер кеңесі шыдамдылықпен еңбектеніп келеді. «Бүрлі-бүрлі терекпін. Мен халыққа керекпін. Дерексізге дерекпін. Тілексізге тілекпін»,–деп Құрмысы би айткандай әжелер алқасы, әжелер өсиеті халыққа керек екені айқындалып, күн өткен сайын койылатын талап та, жүктелетін жауапкершіліктің ауқымы да кеңейіп келеді. Ауданның 13 ауыл огругінің 11-інде әжелер алқасы құрылып жүйелі жұмыс істелуде. Осы бір игі істің басы қасында аудандық әжелер алқасының төрайымы Бағила Ысмайыл жүр. Кез келген мемлекеттік мекемеде болсын, коғамдық ұйымда болсын білікті басшының басқаруынсыз сол ұжымның бірлігі бекемделіп, әлеуеті артып жұмысы ілгері баспайды. Бағила әжелер алқасын басқарған сәттен бастап жауапкершілігі мол, ауыр да абыройлы жұмыстың өзіне жүктелгенін сезіне білді. Әр ауыл округінде құрылған әжелер алқасын басқарып отырған, жұмыс атқарып жүрген әжелердің біразы өзінен жасы үлкен, көпті көрген көне көз қариялар. Оларға басшы ретінде бұйрық беріп ақыл айтып емес, елдің ертеңіне алаңдаған қамқор ана ретінде ақылдасып жүріп біршама істерді жүзеге асыруда. Үстіміздегі жылы әр айда бір ауыл округі семинар кеңес өткізіп, тәжірибе алмасып ой бөлісуде. Казығұрт, Қызылқия, Абай Жігірген, Сарапхана ауыл округтерінде өткен семинар кеңестердің әрқайсысы бір тарих. Осы игі істердің әрқайсысына тақырып таңдауда, оның халыққа берері болу керектігін айтып түсіндіре білген Бағиланың жұмысы күн санап нәтижелі болуда. Әрбір әжелер алқасының жиынында елдің ертеңі үшін еңбек етуге менің әжелерімнің білімі де, күш жігері де, акыл-парасаты да, өмірлік тәжірибесі де жетеді.
Абыроймен зейнеткерлікке шыққан ол ел үшін еңбек етуден тайынбайтын асыл аналар деп әдемі сөзімен жігерлендіріп отырады. Біз ел үшін еңбек етуіміз керек. Сіздер менің акыл қалтамсыздар деп ақылдасып отыруды әдетке айналдырған. Ақ кимешек әженің-тәжі. Сол қасиетті кимешек арқылы қазақ бойындағы асыл қасиетті болашақ ұрпаққа жеткізу біздің басты максатымыз. Соның айғағы ең соңғы Сарапханада өткен семинарда «Балалықтан даналыққа» тақырыбында қозғалған ой тағы бір әжелер жұмысының елге қажеттігін дәлелдеді.
«Біз әжелер тарихтың жібін жетектеп артымыздан ерген құлындарымызды ноқталап сол керуенмен кетіп бара жатқан аналармыз», – деген Үрзада Айтөрееваның сөзі күнделікті ұранымыз болуы керек дейді», – Бағила. Біздің өмір керуенінде жаңылыс басуға құқымыз жоқ.
Атақ келсе семірмейтін, қайғы келсе жеңілмейтін, ер мінезін қадірлейтін ұрпақтарым, елім дейтін әжелердің атқарар шаруасы әлі де көп. Сіздер тарихтың шежіресі болашақтың бағдарысыз деп жылы сөзімен әжелердің жүрегін жылытып жүрген Бағиланың жұмысына сәттілік, деніне саулық тілейміз. Ұрпақ тәрбиесі әжелер алқасына мүше болған санаулы әженің емес, барлық әженің міндеті. Әжелеріміздің ертегісі таусылмасын, айтары көп болсын.
Сан жылғы білім саласындағы атқарған қажырлы еңбегінің жемісі ретінде "Ең үздік 100 есім" кітабына еніп, төс белгімен марапатталды.
Өзіңің уақытын аямаған, өзгенің уақытын аялаған, байырғы ұстаз бүгінгі таңда аудандық әжелер алқасының төрайымы Бағиланы марапатымен шын жүректен құттықтаймын!
аудандық әжелер алқасының мүшесі.
ЖЕМҚОРЛЫҚПЕН КҮРЕС – БАРШАМЫЗҒА ОРТАҚ МІНДЕТ!
Жұма, 16 Қырқүйек 2022 00:00
Сыбайлас жемқорлық – заман ағысымен бірге өсіп-өркендеп, бәсекелестік пайда болған жерлерге тамырын жайып, бүгінгі күнге дейін жойылмай отырған кеселдің бірі. Бұл кесел дамушы елдердегідей біздің жас мемлекетімізге де орасан зор нұқсан келтіріп отыр.
«Сыбайлас жемқорлыққа қарсы іс-қимыл туралы» Заң талабының аясында жемқорлыққа қарсы іс-әрекеттер әр салада жүзеге асырылуда. Әсіресе, халық парақорлық дертімен жиі бетпе-бет келеді. Сондықтан, кез келген ортада пара беру мен пара алудың жолын кесуге қоғам болып белсенділік танытуымыз қажет.
Парақорлық мемлекеттік органдардың тиісті қызмет атқаруына кері әсерін тигізіп, беделіне нұқсан келтіреді, заңды қағидаларды теріске шығарып, азаматтардың конституциялық құқықтары мен заңды мүдделерінің бұзылуына түрткі болады. Қазақсатн Республикасының «Сыбайлас жемқорлыққа қарсы іс-қимыл туралы» Заңына сәйкес, сыбайлас жемқорлықпен күресті барлық мемлекеттік органдар мен онда қызмет атқаратын лауазымды тұлғалар жүргізуі тиіс. Мемлекеттік органдардың, ұйымдардың, жергілікті өзін-өзі басқару органдарының басшылары өз өкілеттігі шегінде кадр, бақылау, заңгерлік және өзге де қызметтерін тарта отырып, заң талаптарының орындалуын қаматамасыз етуге міндетті.
Мемлекеттік қызметшілердің сыбайлас жемқорлық қылмыстар және осы тұрғыдағы құқық бұзушылықтарға бой алдыруының себебі көп. Оған ең алдымен қызметшілердің білім деңгейінің, әдептілік ұстанымының төмен болуы әсер ететін болса керек. Кей мемлекеттік қызметшілердің құқық бұзушылыққа немқұрайлылық танытуы, кәсіби әдептілігінің жетіспеуі де, жеке басының қамын ойлауы да папрақорлықтың дендеуіне септігін тигізуде. Сондай-ақ, кейбір мемлекеттік орган басшыларының сыбайлас жемқорлыққа қарсы заң талаптарын атқаруда ынта танытпай, жұмыс жүргізбеуі де жемқорлықтың тамырын тереңдете түседі.
Әрине, сыбайлас жемқорлық дәрі беріп емдейтін сырқат емес. Айналасындағы салауатты, таза және сау органды шарпып, тыныс-тіршілігін тарылтатын, заңсыз әрекеттермен қоғамдық ортаның және мемлекеттік органдардың, ұйымдардың, дара кәсіпкерлердің, азаматтардың қызмет етуіне қатер төндіретін қауіпті дертті болдырмаудың тетігі халықтың өзінде. Бұл дерттің алдын алып, қоғамға таралу жолдарын кесіп, оның ұлғаюына жол бермеу керек. Ол үшін аталған дертке қоғам болып атсалысып, қарсы жұмылуымыз қажет. Сонда ғана ел мүддесі үшін зор үлес қосатынымыз және халық сенімінен шығатынымыз анық.
13 кантар 2017 - Қазығұрт Тынысы
МЕМЛЕКЕТ БАСШЫСЫ ҚАСЫМ-ЖОМАРТ ТОҚАЕВТЫҢ ҚАЗАҚСТАН ХАЛҚЫНА ҮНДЕУІ
ҚАЗАҚСТАН РЕСПУБЛИКАСЫ ПРЕЗИДЕНТІНІҢ КЕЗЕКТЕН ТЫС САЙЛАУЫН ТАҒАЙЫНДАУ ТУРАЛЫ
НЕКЕ БҰЗУ ПРОЦЕСТЕРІНДЕ БАЛАЛАРДЫҢ МҮДДЕЛЕРІ ҚАЛАЙ ҚОРҒАЛАДЫ?
ӘДІЛЕТТІ ҚАЗАҚСТАН ҚҰРУДЫҢ ЖАРҚЫН КӨРІНІСІ
ҚАЗАҚСТАН РЕСПУБЛИКАСЫ ПРЕЗИДЕНТІНІҢ КЕЗЕКТЕН ТЫС САЙЛАУЫН ТАҒАЙЫНДАУ ТУРАЛЫ
НЕКЕ БҰЗУ ПРОЦЕСТЕРІНДЕ БАЛАЛАРДЫҢ МҮДДЕЛЕРІ ҚАЛАЙ ҚОРҒАЛАДЫ?
ӘДІЛЕТТІ ҚАЗАҚСТАН ҚҰРУДЫҢ ЖАРҚЫН КӨРІНІСІ
ҚАЙТАРЫМСЫЗ ГРАНТТЫҢ ҚАЙЫРЫМЫ МОЛ
КӘСІПКЕРЛІК САЛАСЫ ҚАРҚЫНДЫ ДАМУДА
МЕМЛЕКЕТ БАСШЫСЫ ҚАСЫМ-ЖОМАРТ ТОҚАЕВТЫҢ ҚАЗАҚСТАН ХАЛҚЫНА ҮНДЕУІ
ӘДІЛЕТТІ ҚАЗАҚСТАН ҚҰРУДЫҢ ЖАРҚЫН КӨРІНІСІ
НЕКЕ БҰЗУ ПРОЦЕСТЕРІНДЕ БАЛАЛАРДЫҢ МҮДДЕЛЕРІ ҚАЛАЙ ҚОРҒАЛАДЫ?
ТҰТАС БУЫННЫҢ ТӨЛ БАСЫ
ҚЫЗ БАЛАЛАРДЫ ҰЛТТЫҚ ҚОЛӨНЕРГЕ БАУЛУ
ҚАЗАҚСТАН РЕСПУБЛИКАСЫ ПРЕЗИДЕНТІНІҢ КЕЗЕКТЕН ТЫС САЙЛАУЫН ТАҒАЙЫНДАУ ТУРАЛЫ
ЯСАУИ МҰРАСЫНЫҢ ТҮРКІ ЕЛІНЕ НАСИХАТТАЛУЫ
АУЫЛЫМЫЗДА БІРШАМА ІСТЕР АТҚАРЫЛЫП КЕЛЕДІ
ФУТБОЛДАН ӨТКЕН АУДАНДЫҚ ТУРНИР
ПРЕЗИДЕНТ ҚАСЫМ-ЖОМАРТ ТОҚАЕВ ҚХР ТӨРАҒАСЫ СИ ЦЗИНЬПИНМЕН КЕЗДЕСТІ
СПОРТШЫЛАР – ЕЛІМІЗДІҢ МАҚТАНЫШЫ
ТҰРМЫСТЫҚ ЗОРЛЫҚ-ЗОМБЫЛЫҚ ҚОҒАМ КЕСЕЛІ
САЯСИ РЕФОРМАЛАРДЫҢ ЗАҢДЫ ЖАЛҒАСЫ
ҰЛТ МҮДДЕСІ ҮШІН АЯНБАЙ ЕҢБЕК ЕТЕ БЕРЕМІЗ
© 2022 Қазығұрт тынысы. Барлық құқықтар сақталған. Материалды көшіріп басу кезінде kazigurt-tinisi.kz сайтына төте сілтеме көрсету талап етіледі.